สวัสดีค่ะ คือหนูวันที่ 19 ม.ค หนูมีอะไรกับเเฟนไม่ได้ป้องกันเลยกินยาคุมฉุกเฉินเเละประจำเดือนมาช่วงวันที่ 25 ค่ะ ปกติมาปลายเดือนอยู่เเล้วค่ะ หลังจากประจำเดือนหมด 2 วันหนูมีเพศสัมพันเเต่ถุงยางรั่วค่ะ เลยกินยาคุมฉุกเฉินอีกครั้งนึง 1 อาทิตต่อมามีเลือดออกคล้ายประจำเดือน 4 วันเลยเลย ตอนนี้เลยวันที่รอบเดือนไป 10 วะนเเล้ว ควรจะมาจริงๆคือปลายเดือนน่ะค่ะ ใช้ที่ตรวจครรภ์เเล้วขึ้น 1 ขึ้น ช่วงนี้มีตกขาวเยอะ เเละเจ็บอวัยวะเพศบางครั้งด้วย เเบบนี้จะมีโอกาศท้องมั้ยคะ
สวัสดีค่ะ หากประจำเดือนได้มาแล้วในวันที่ 25 ม.ค. โดยมาในช่วงวันที่ที่ควรจะมา ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 19 ม.ค. ค่ะหลังจากนั้น หากได้มีเพศสัมพันธ์อีก และได้ทานยาคุมฉุกเฉินไป เลือดที่ออกหลังจากทานยาคุมฉุกเฉินไป 1 สัปดาห์ และออกมานาน 4 วันดังกล่าว ก็น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือนจริงๆ ส่วนประจำเดือนในรอบต่อไปนั้น ก็มักจะมาช้ากว่าปกติได้ค่ะ โดยมักจะมาหลังจากที่มีเลือดออกไปแล้วประมาณ 4-5 สัปดาห์ค่ะ ดังนั้น ก็ควรรอประจำเดือนต่อไปอีกซักระยะก่อน ประจำเดือนก็น่าจะมาในเวลาไม่นานนี้ค่ะ ทั้งนี้ หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะสำหรับอาการตกขาว และเจ็บอวัยวะเพศ อาจเป็นอาการก่อนการมีประจำเดือนมาได้ แต่หากตกขาวมีกลิ่นเหม็นผิดปกติ มีสีเขียวเหลืองคล้ายหนอง และมีเจ็บอวัยวะเพศต่อเนื่อง อาจเกิดจากการติดเชื้อในช่องคลอดได้ ในกรณีที่มีอาการเหล่านี้ แนะนำควรไปพบสูติ-นรีแพทย์เพื่อตรวจค่ะ